CELEX: E2015P0020
Language: fi
Date: 2015-08-12 00:00:00
Title: EFTAn valvontaviranomaisen 12 päivänä elokuuta 2015 Islantia vastaan nostama kanne (Asia E-20/15)

10.12.2015   
            
            
               FI
            
            
               Euroopan unionin virallinen lehti
            
            
               C 410/5
            
         EFTAn valvontaviranomaisen 12 päivänä elokuuta 2015 Islantia vastaan nostama kanne
   (Asia E-20/15)
   (2015/C 410/04)
   EFTAn valvontaviranomainen, Rue Belliard 35, 1040 Bryssel, Belgium asiamiehinään Øyvind Bø ja Íris Ísberg, nosti 12 päivänä elokuuta 2015 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               toteamaan, että koska Islanti ei ole säädetyssä määräajassa hyväksynyt Euroopan talousalueesta tehdyn sopimuksen liitteessä II olevassa VIII luvun 1 kohdassa tarkoitetun säädöksen (komission direktiivi 2013/10/EU aerosoleja koskevan jäsenvaltioiden lainsäädännön lähentämisestä annetun neuvoston direktiivin 75/324/ETY muuttamisesta sen merkintäsäännösten mukauttamiseksi aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 mukaisiksi), sellaisena kuin se on mukautettuna ETA-sopimukseen pöytäkirjalla 1, täytäntöönpanemiseksi tarvittavia toimenpiteitä, se on laiminlyönyt kyseisen säädöksen 3 artiklan ja ETA-sopimuksen 7 artiklan mukaiset velvoitteensa;
            
         
               2.
            
            
               velvoittamaan Islannin korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kanteessa todetaan, että Islanti ei ole noudattanut 28 päivään maaliskuuta 2015 mennessä EFTAn viranomaisen 28 päivänä tammikuuta 2015 antamaa perusteltua lausuntoa. Lausunto koskee sitä, että Islanti ei ole saattanut osaksi kansallista lainsäädäntöään ETA-sopimuksen liitteessä II olevan VIII luvun 1 kohdassa tarkoitettua komission direktiiviä 2013/10/EU aerosoleja koskevan jäsenvaltioiden lainsäädännön lähentämisestä annetun neuvoston direktiivin 75/324/ETY muuttamisesta sen merkintäsäännösten mukauttamiseksi aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 mukaisiksi, jäljempänä ’säädös’, sellaisena kuin se on mukautettuna ETA-sopimukseen sopimuksen pöytäkirjalla 1.
            
         
               —
            
            
               EFTAn valvontaviranomainen toteaa, että Islanti on laiminlyönyt säädöksen 3 artiklan ja ETA-sopimuksen 7 artiklan mukaiset velvoitteensa jättäessään hyväksymättä säädöksen täytäntöönpanemiseksi tarvittavat toimenpiteet asetetun määräajan kuluessa.